സൗദിയിലെ വിദ്യാര്ഥികള് ഓഗസ്റ്റ് 29 നു സ്കൂളുകളിലേക്ക് മടങ്ങും റിയാദ് : സൗദി അറേബ്യയിലെ സ്കൂളുകള് തുറക്കുന്നതിനു പ്രാദേശിക വകുപ്പുകള് സ്വീകരിച്ച തയ്യാറെടുപ്പുകള് വിദ്യാഭ്യാസ മന്ത്രാലയം അംഗീകരിച്ചു. മന്ത്രാലയം സ്ഥിരീകരിച്ചതനുസരിച്ചു അധ്യാപകരും വിദ്യാര്ത്ഥികളും ഓഗസ്റ്റ് 29 നു സ്കൂളിലേക്ക് മടങ്ങും. രണ്ടു ഡോസ് വാക്സിന് സ്വീകരിച്ച വിദ്യാര്ഥികള്ക്കാണ് പ്രവേശനം അനുവദിച്ചിട്ടുള്ളത്. വാക്സിന് സ്വീകരിക്കാത്ത വിദ്യാര്ഥികളെ ആബ്സെന്റ് ആയി കണക്കാക്കുമെന്നും മന്ത്രാലയം അറിയിച്ചു. കൊറോണ വൈറസ് വ്യാപനത്തെ തുടര്ന്ന് ഏകദേശം 18 മാസം മുന്പ് സ്കൂളുകള് അടച്ചിരുന്നു. വിദ്യാര്ത്ഥികളെ സ്വീകരിക്കാന് സ്കൂളുകള് തയ്യാറാണെന്ന് ഉറപ്പുവരുത്തുന്നതിനായി ഏകദേശം 38000 ത്തിലധികം അദ്ധ്യാപകര് ആണ് ഇതൊനൊടകം സ്കൂളിലേക്ക് മടങ്ങി എത്തിയത്. 12 വയസിനു മുകളില് ഉള്ള കുട്ടികള്ക്ക് പ്രതിരോധ കുത്തിവയ്പ്പ് ലഭ്യമാക്കുന്നതിനുള്ള സൗകര്യം ഏര്പ്പെടുത്തിയിട്ടുണ്ട്. പ്രാഥമിക, കിന്റര്ഗാര്ട്ടന് വിദ്യാര്ത്ഥികള് ഒക്ടോബര് 30 വരെ വിദൂര വിദ്യാഭ്യാസ തുടരുമെന്നും മന്ത്രാലയം വ്യക്തമാക്കി.